**Latvijas hokeja izlase** ir komanda, kas pārstāv Latviju starptautiskajās hokeja spēlēs. Latvijas hokeja izlase piedalījusies sešās Olimpiskajās spēlēs 1936. 2002. 2006. 2010. 2014. un 2022. gadā. Latvijas hokeja izlases labākais sasniegums Pasaules čempionātos ir 2023. gadā izcīnītā 3. vieta.
2001. un 2007. gadā Latvija palika pēdējā savā apakšgrupā, bet uzvarēja izslēgšanas kārtā, izcīnot 13. vietu. Šie divi čempionāti, kā arī 1935. 2015. un 2016. gadā ieņemtā 13. vieta ir zemākās vietas, ko izcīnījusi Latvijas izlase, spēlējot augstākajā divīzijā.

2023. gadā tā atrodas 10. vietā Starptautiskās Hokeja federācijas vīriešu hokeja izlašu rangā un spēlē elites divīzijā.

Vēsture
-------

### 1929. – 1940. gadā

Latvijas hokeja valstsvienība Davosā 1935. gada Pasaules čempionātā. No kreisās: 1. rindā R. Lapainis, A. Auziņš, K. Paegle, A. Jessens, I. Plūme, R. Bluķis, A. Pētersons, Ā. Petrovskis, A. Jurgens, L. Vedējs; 2. rindā 2. H. Kušķis, 4. R. Plūme, 6. E. Klāvs (attēls no Latvijas Sporta muzeja kolekcijas)
Latvijas hokeja izlases vēsture aizsākās 1929. gadā. Jau 1931. gadā Latviju uzņēma Starptautiskajā Hokeja federācijā. Pirmo valstu sacīksti Latvijas valstsvienība aizvadīja 1932. gada 27. februārī, kad ar rezultātu 3:0 tika pārspēti mūsu kaimiņi - Lietuvas izlase. Pašus pirmos vārtus izlases labā guva Indriķis Reinbahs. Tajā pašā 1932. gadā no 14. - 20. martam Latvijas valstsvienība hokejā pirmo reizi piedalījās Eiropas meistarsacīkstēs Berlīnē, kur pirmajā spēlē nācās piedzīvot zaudējumu ar 0:7 pret tā laika pieckārtējo Eiropas čempioni Čehoslovākijas izlasi. Otrajā spēlē mūsējie līdzīgā cīņā zaudēja Francijai ar 0:1. Gandarījuma turnīrā ar 3:0 pārspējot Rumāniju un 2:5 piekāpjoties Lielbritānijas izlasei, Latvijas valstsvienība savā debijas čempionātā izcīnija 8. vietu (no deviņām komandām), aiz sevis atstājot vienīgi Rumāniju.

1933. gada februārī Latvijas valstsvienība pirmo reizi devās uz pasaules čempionātu Prāgā, taču jau pirmajās divās spēlēs tika piedzīvoti zaudējumi pret Šveici 1:5, Ungāriju 0:3, tādējādi piedaloties cīņā vienīgi par 9.—12. vietu. Pirmajā spēlē Latvija uzvarēja Itāliju ar 2:0, tādējādi piedaloties arī mačā par 9. vietu, kurā gan zaudēja Rumānijai ar 0:1. Latvija savu pirmo Pasaules čempionātu noslēdza 10. vietā.
1934. gadā Latvijas izlase Pasaules čempionātā Milānā nepiedalījās, bet 1935. gada Pasaules čempionātā Davosā bija vienīgajā no četrām priekšsacīkšu kārtas grupām, kurā bija trīs komandas. Latvija ar 0:14 zaudēja Kanādai, kas vēl joprojām ir lielākais Latvijas izlases zaudējums, kā arī ar 1:5 Lielbritānijai. Nākamajā kārtā Latvija ar 2:3 zaudēja Rumānijai, kā arī ar 1:3 - Vācijai. Nākamajā spēlē Latvija ar 7:0 pārspēja Nīderlandi, tādējādi noslēdzot turnīru 13. vietā.

1936. gadā Garmišpartenkirhenē Latvijas izlase pirmoreiz piedalījās Olimpiskajā spēlēs, kurās Latvijas izlase cieta zaudējumus pret Kanādu (0:11), Austriju (1:7), un Poliju (2:9), olimpiskās spēles noslēdzot 13.vietā. Gan 1938. gan arī 1939. gadā Latvijas izlase turnīru beidza 10. vietā, bet pēc tam sākās Otrais pasaules karš un neviens Pasaules čempionāts līdz 1947. gadam, kad Latvija jau bija PSRS sastāvā, netika aizvadīts. Pēdējo spēli pirms Baltijas valstu okupācijas Latvijas valstsvienība aizvadīja 1940. gada 10. martā, kad tikai pēdējā minūtē tika izrauta uzvara pār Igaunijas izlasi.

Līdz 1940. gadam Latvijas hokeja izlase aizvadīja 26 spēles (6 uzvaras, 16 zaudējumi un 4 neizšķirti), gūstot 37 un zaudējot 93 vārtus.

### Pēc 1992. gada

Līdz nākamajai Latvijas valsts vienības spēlei bija jāgaida vairāk nekā 52 gadi. Pēc Latvijas neatkarības atjaunošanas nodibināto Latvijas Hokeja federāciju 1992. gada 6. maijā IIHF kongresā Prāgā atjaunoja Starptautiskajā Hokeja federācijā. Savu pirmo oficiālo starptautisko spēli pēc neatkarības atgūšanas Latvijas izlase Pasaules hokeja čempionāta (PHČ) atlases turnīrā aizvadīja ar Lietuvu 1992. gada 7. novembrī. Pirmos Latvijas valstsvienības vārtus guva Aigars Cipruss, otros komandas kapteinis Helmuts Balderis, uzvaru ar rezultātu 13:2 ļāva izcīnīt arī vārtsarga Pētera Skudras meistarība. Latvija izcīnīja uzvaru arī pār Igauniju 6:3, un ieguva tiesības spēlēt PHČ C grupā (tagad II divīzijā). Helmuts Balderis bija pirmais Latvijas hokejists, kurš 1989. gadā 37 gadu vecumā parakstīja līgumu ar Nacionālās Hokeja līgas klubu Minesotas "North Stars". Leģendāras lappuses Latvijas un NHL vēsturē ir ierakstījuši vārtsargs Artūrs Irbe, aizsargs Sandis Ozoliņš, kurš 1996. gadā izcīnīja Stenlija kausu, kā arī Sergejs Žoltoks un "dzelzs vīrs" Kārlis Skrastiņš. 1993. gada pavasarī Slovēnijā Latvijas valstsvienība izcīnīja 1. vietu un ieguva tiesības spēlēt PHČ B grupā (tagad I divīzija). B grupā Latvijas valstsvienība divus gadus pēc kārtas (1994. un 1995.) izcīnīja 2. vietu, līdz beidzot Leonīda Beresņeva vadībā, 1996. gada pavasarī, Nīderlandē izšķirošajā spēlē izdevās panākt vēlamo rezultātu (1:1) ar Šveici un beidzot izcīnīt 1. vietu B grupā, kas deva tiesības spēlēt A (elites) grupā. Ne mazums nopelnu te bija 1990. gada pasaules čempionāta labākajam vārtsargam Artūram Irbem. 1999. gada novembrī par valstsvienības kapteini kļuva Harijs Vītoliņš. 2000. gada pasaules čempionātā Sanktpēterburgā Latvijas izlase kopvērtējumā izcīnīja astoto vietu, bet visskaļāk Latvijas hokeja līdzjutēji uzgavilēja 5. maijā pēc uzvaras pār Krievijas izlasi (rezultāts 3:2). 2001. gadā Haralda Vasiļjeva trenētā Latvijas valstsvienība izcīnīja iespēju piedalīties savās otrajās Olimpiskajās spēlēs, kur ieguva 9. vietu.

#### 2005. gads

Jānis Sprukts (5) zviedru vārtu priekšā, 2005. gada Pasaules čempionātā Austrijā
No 2005. gada 11. līdz 13. februārim Latvijas valstsvienība Olimpiskā Kvalifikācijas turnīrā Rīgā cīnījās par tiesībām piedalīties 2006. gada ziemas olimpiskajās spēlēs, Turīnā, Itālijā. Pirmajā spēlē Latvija uzvarēja Slovēniju ar rezultātu 2:1. Otrajā spēlē tika pārspēta Polija (3:1), bet izšķirošajā spēlē Latvijas izlase dramatiskā cīņā 5:4 (1:2, 1:1, 3:1) spēja uzvarēt Baltkrievijas izlasi un izcīnīja tiesības piedalīties olimpiskajās spēlēs.

Vīnē un Insbrukā Latvijas valsts vienība izcīnīja 9. vietu. Priekšsacīkstēs ar rezultātu 4:6 nācās piekāpties Kanādai, otrajā spēlē ar 3:1 zaudēja ASV, bet trešajā spēlē uzveica Slovēniju (3:1). 2. kārtā Latvija uzveica Ukrainu (3:0), nospēlēja neizšķirti ar Somiju (0:0), bet pēdējā turnīra spēlē piedzīvoja zaudējumu pret Zviedriju (9:1).

#### 2006. gads

2006. gada februārī Turīnas ziemas olimpiskajās spēlēs Latvijas izlase piecās spēlēs cieta četrus zaudējumus, vienreiz nospēlēja neizšķirti un ieguva 12. vietu.

2006. gada Pasaules čempionāts hokejā norisinājās Rīgā, Latvijā. Tam tika izmantotas divas halles — Arēna Rīga un Skonto halle. Latvijas izlase čempionātā ierindojās 10. vietā, savā grupā uzvarot vienīgi Slovēniju. Kvalifikācijas kārtā Latvijas piedzīvoja zaudējumu Kanādai ar 0:11. Latvijas izlases līdzjutēji bija neapmierināti ar amerikāņu tiesneša Rika Lūkera darbu, tādēļ divas reizes spēli nācās pārtraukt, jo uz ledus laukuma bija samestas monētas, pudeles un citi atkritumi. Kvalifikācijas kārtas pēdējā spēlē Latvija ar 4:2 pārspēja Norvēģiju un turnīru beidza. Par čempioniem kļuva Zviedrija, kas bija pirmā izlase, kas vienā gadā uzvarēja gan Pasaules čempionātā, gan arī Olimpiskajās spēlēs.

#### 2007. gada Pasaules čempionāts

71. Pasaules čempionāts hokejā norisinājās Maskavā un Mitiščos, Krievijā, attiecīgi Hodinkas hallē un Mitišču hallē. Latvijas valstsvienība čempionātu noslēdza 13. vietā. Savā pirmajā grupas spēlē Latvijas izlase piekāpās ar minimālu vārtu pārsvaru Šveicei (2:1), bet otrajā spēlē piedzīvoja sagrāvi pret Zviedriju ar rezultātu 2:8. Latvijas valstsvienība trešajā grupas spēlē ar Itāliju pēcspēles metienu sērijā piedzīvoja kārtējo zaudējumu ar rezultātu 4:3. Izslēgšanas kārtā jeb gandarījuma turnīrā, nu jau vairs cīņā par 13. vietu, Latvija uzvārēja divās no trijām spēlēm un ar sešiem punktiem uzvarēja G grupā. Pirmajā spēlē tā uzvarēja Ukrainas izlasi ar rezultātu 5:0, arī otrajā spēlē Austriju, bet trešajā grupas spēlē piedzīvoja ceturto zaudējumu čempionātā pret Norvēģiju (4:7).

#### 2008. gada Pasaules čempionāts

Helifeksā, Kanādā Latvija izcīnīja 11. vietu. Pirmajās divās spēlēs Latvijas valstsvienība piedzīvoja divus zaudējumus pret ASV (4:0) un Kanādu (7:0). Bet izšķirošajā priekšsacīkšu spēlē Latvija pārspēja Slovēniju un iekļuva nākamajā kārtā. Latvijas valstsvienība piedzīvoja zaudējumu pret Somijas izlasi ar rezultātu 2:1. Nākamajā spēlē ar 4:1 pārspēja Norvēģiju, bet izšķirošajā spēlē, kur kaut viens izcīnīts punkts ļautu Latvijai iekļūt pasaules labāko astoņu izlašu skaitā, cerības nepiepildījās, jo zaudēja Vācijas hokeja izlasei ar rezultātu 3:5.

#### 2009. gada Pasaules čempionāts

Bernē, Šveicē Latvijas valstsvienība izcīnīja 7. vietu. Pirmajā spēlē komanda zaudēja ASV ar 2:4. Uzvaras tika gūtas pret Zviedriju, kura tika pārspēta pēcspēles metienos ar 3:2, un pret Austriju ar 2:0. Kvalifikācijas kārtā Latvijas valstsvienība uzvarēja Šveici pēcspēles metienos ar 2:1, Franciju 7:1, bet tad piedzīvoja zaudējumu Krievijas izlasei ar 1:6. Latvijas valstsvienība kvalificējās ceturtdaļfinālam, kurā gan piekāpās Kanādai ar 4:2.

#### 2010. gads

Latvijas izlase 2010. gada Olimpiskajās spēlēs Vankūverā
2010. gada februārī Vankūveras ziemas olimpiskajās spēlēs Latvijas izlase apakšgrupu kārtā trīs spēlēs cieta zaudējumus un astotdaļfinālā tikās ar Čehiju, kurai zaudēja papildlaikā ar 2:3 un kopvērtējumā ieguva pēdējo — 12. vietu.

2010. gada Pasaules čempionātā Manheimā, Vācijā Latvijas izlase turnīru noslēdza 11. vietā. Čempionāts tika iesākts ar zaudējumiem pret Šveici ar 1:3 un pret Kanādu ar 1:6, taču izšķirošajā apakšgrupas spēlē pret Itāliju tika gūta uzvara ar 5:2. Kvalifikācijas kārtā tika piedzīvots zaudējums pret Zviedriju ar 2:4, tam sekoja uzvara pār Norvēģiju ar 5:0. Pēc piedzīvotā zaudējuma Čehijai ar 1:3 Latvijas valstsvienība turnīru beidza, nespējot kvalificēties ceturtdaļfinālam.

#### 2011. gada Pasaules čempionāts

*Pamatraksts: Latvijas hokeja izlase 2011. gada Pasaules čempionātā* 
Slovākijā notikušajā čempionātā Latvijas izlase ieguva 13. vietu. Čempionāts tika iesākts ar zaudējumu Čehijas izlasei, pēc tam sekoja divi zaudējumu pagarinājumā pret Somijas izlasi un Dānijas izlasi, tādējādi paliekot savā grupā pēdējā vietā. Pēc tam sekoja spēles par palikšanu Elites divīzijā. Pirmo spēli zaudēja Slovēnijas izlasei, bet atlikušās divas uzvarēja, attiecīgi Baltkrievijas un Austrijas izlases. Tas nodrošināja palikšanu augstākajā divīzijā, kā arī 13. vietu kopvērtējumā.

Latvijas izlases rezultatīvākais spēlētājs bija Miķelis Rēdlihs ar septiņiem rezultativitātes punktiem (1 vārti un 6 rezultatīvas piespēles), visvairāk vārtus izlases labā guva Mārtiņš Cipulis (6 vārti).

#### 2012. gada Pasaules čempionāts

*Pamatraksts: Latvijas hokeja izlase 2012. gada Pasaules čempionātā* 
2012. gada Pasaules čempionātā hokejā bija citāds izspēles formāts nekā iepriekšējos gados. Komandas tika sadalītas divās grupās. Viena grupa spēles aizvadīja Somijas galvaspilsētā Helsinkos, bet otra Zviedrijas galvaspilsētā Stokholmā. Latvijas izlase spēlēja Stokholmā. Grupu turnīrā uzvarēja Vācijas un Itālijas izlases, bet piekāpās Krievijas, Čehijas, Norvēģijas, Dānijas un Zviedrijas hokeja izlasēm. Savā apakšgrupā no astoņām komandā Latvija palika 5. vietā, bet čempionāta kopvērtējumā tas ļāva ieņemt 10. vietu.

#### 2013. gada Pasaules čempionāts

*Pamatraksts: Latvijas hokeja izlase 2013. gada Pasaules čempionātā* 
Otro gadu pēc kārtas Zviedrijas un Somijas kopīgi rīkotais pasaules čempionāts tika izspēlēts divās apakšgrupās — H grupa (tajā spēlēja Latvijas izlase) savas spēles aizvadīja Helsinkos, bet S grupas komandas savas spēles aizvadīja Stokholmā. Pēc 7 spēlēm grupu turnīrā Latvija nekvalificējās izslēgšanas kārtai, H grupā ar iegūtiem 7 punktiem (7 punktus ieguva arī Francijas izlase) paliekot 6. vietā, apsteidzot Austriju un Franciju. Čempionāta pirmajā spēlē Latvijas izlase ar 0:6 piekāpās Krievijas valstsvienībai, tad sekoja 1:4 zaudējums ASV izlasei, 3:6 zaudējums Austrijas izlasei, uzvara pret Slovākijas izlasi, ar rezultātu 5:3, zaudējums ar 0:2 Vācijas izlasei un uzvara ar 3:1 pret Francijas izlasi. Čempionāta pēdējā spēlē Latvija Somijas izlasei zaudēja papildlaikā ar rezultātu 2:3.

Šajā čempionātā uzbrucējs Lauris Dārziņš ar 5 gūtiem vārtiem un 1 piespēli 7 spēlēs bija 8. rezultatīvākais spēlētājs čempionātā.

#### 2014—2016

2014. gada ziemas olimpiskajās spēlēs Latvijas izlase apakšgrupu kārtā piedzīvoja trīs zaudējumus, bet kvalifikācijas spēlē ar 3:1 pārspēja Šveici, tādējādi kvalificējoties turnīra ceturtdaļfinālam. Ceturtdaļfinālā Latvijas izlase saspringtā cīņā ar 1:2 piekāpās turnīra uzvarētājai Kanādai, tādējādi izcīnot 8. vietu. Tas ir Latvijas izlases augstākais sasniegums olimpisko spēļu turnīros.

2016. gada septembra sākumā Latvijas izlase piedalījās Phjončhanas ziemas olimpisko spēļu kvalifikācijas turnīrā, kas notika Rīgā. Latvijas izlase ar 8:1 uzvarēja Austriju, ar 3:1 — Japānu, bet izšķirošajā spēlē ar rezultātu 2:3 zaudēja Vācijai un olimpiskajām spēlēm nekvalificējās.

#### 2017. gada Pasaules čempionāts

*Skatīt arī: Latvijas hokeja izlase 2017. gada Pasaules čempionātā* 
Latvijas hokeja izlase 2017. gada Pasaules čempionātā spēlēja A apakšgrupā Ķelnē pret Dāniju, Slovākiju, Itāliju, Zviedriju, ASV, Krieviju un turnīra rīkotājiem Vāciju. Ar trim uzvarām un četriem zaudējumiem Latvija nekvalificējās izslēgšanas kārtai un kopvērtējumā ieguva 10. vietu.

#### 2018. gada Pasaules čempionāts

2018. gada Pasaules čempionātā Latvijas izlase spēlēja B apakšgrupā pret ASV, Dāniju, Dienvidkoreju, Kanādu, Norvēģiju, Somiju un Vāciju. Latvija izcīnīja četras uzvaras, piedzīvoja trīs zaudējumus (no tiem divus pagarinājumā) un iekļuva ceturtdaļfinālā, kur ar 2:3 zaudēja Zviedrijai, kopvērtējumā iegūstot 8. vietu.

#### 2019. gada Pasaules čempionāts

2019. gada Pasaules čempionātā Latvijas izlase spēlēja B apakšgrupā Bratislavā pret Austriju, Šveici, Itāliju, Čehiju, Norvēģiju, Krieviju un Zviedriju. Ar trim uzvarām un četriem zaudējumiem Latvija nekvalificējās izslēgšanas kārtai un kopvērtējumā ieguva 10. vietu.

#### 2021. gada Pasaules čempionāts

2021. gada Pasaules čempionātā Latvijas izlase spēlēja B apakšgrupā. Čempionāts norisinājās Rīgā, Latvijā. Tam tika izmantotas divas halles — Arēna Rīga un Olimpiskais sporta centrs, kurā tika izveidots pagaidu hokeja laukums. Latvijas izlase pirmo reizi uzvarēja Kanādu ar 2-0. Latvijas izlase čempionātā ierindojās 11. vietā, savā grupā uzvarot vienīgi Kanādu un Itāliju. Čempionāta laikā Latvijas izlase guva 15 vārtus un ielaida 16 vārtus. Par turnīrā labākajiem Latvijas spēlētājiem atzina uzbrucējus Renāru Krastenbergu, Lauri Dārziņu un Ronaldu Ķēniņu.

#### 2022. gada Pasaules čempionāts

2022. gada Pasaules čempionātā Latvijas izlase spēlēja B apakšgrupā Tamperē pret Somiju, ASV, Čehiju, Zviedriju, Norvēģiju, Lielbritāniju un Austriju. Turnīrā Latvijas ar trīs uzvarām un četriem zaudējumiem kopvērtējumā ieguva 10. vietu un nekvalificējās ceturtdaļfinālam.

#### 2023. gada Pasaules čempionāts

2023. gada Pasaules čempionātā Latvijas izlase spēlēja B apakšgrupā. Čempionātam vajadzēja notikt Sanktpēterburgā, taču pēc 2022. gada Krievijas iebrukuma Ukrainā čempionātu pārcēla uz Tamperi un Rīgu. Savā apakšgrupā Latvija spēlēja pret Kanādu, Čehiju, Šveici, Slovākiju, Norvēģiju, Kazahstānu un Slovēniju. Latvijas izlase pirmo reizi uzvarēja Čehiju (4:3). Grupu turnīrā Latvija ieguva piecas uzvaras un divus zaudējumus, iekļūstot ceturtdaļfinālā. Ceturtdaļfinālā Latvija ar 3:1 uzvarēja Zviedriju, pirmo reizi iekļūstot Pasaules hokeja čempionāta pusfinālā. Pusfinālā Latvija ar 2:4 zaudēja Kanādai, taču finālā par bronzas medaļu ar rezultātu 4:3 Latvijas izlase pagarinājumā uzvarēja ASV izlasi. Par čempionāta labākajiem spēlētājiem komandā tika atzīti Kaspars Daugaviņš, Rodrigo Ābols un Artūrs Šilovs, bet Šilovs ieguva arī visa turnīra labākā vārtsarga un vērtīgākā spēlētāja balvu. Presē komanda tika nodēvēta par "Sapņu komandu 2023".

Līdzjutēji
----------

Latvijas izlases līdzjutēji
Latvijas hokeja izlases sagaidīšana 2023. gadā
Kopā ar basketbolu un futbolu, hokejs Latvijā ir starp pašiem populārākajiem sporta veidiem. Jau "Dinamo" laikos Latvijā bija liels skaits hokeja līdzjutēju — cilvēki, lai tiktu uz "Dinamo" spēlēm, stāvēja garās rindās un parasti biļešu visiem nepietika. Deviņdesmito gadu sākumā fanu kultūra Latvijā nedaudz pieklusa, bet pēc Latvijas izlases iekļūšanas Pasaules čempionāta A divīzijā 1997. gadā, izlases fanu skaits strauji pieauga. IIHF prezidents Renē Fāzels savulaik latviešus ir nosaucis par labākajiem hokeja līdzjutējiem pasaulē. Arī atsevišķām Latvijas hokeja līgas komandām ir savs fanu loks. 2006. gada Olimpisko spēļu laikā kanāls NBC Latvijas līdzjutējus nosaucis par "iespējams skaļākajiem un uzticīgākajiem pasaulē". 2023. gada 29. maijā pēc bronzas medaļu izcīnīšanas Rīgā pie Brīvības pieminekļa tika organizēta svinīgā hokejistu sagaidīšana no Tamperes. Uz sagaidīšanu ieradās desmitiem tūkstošu cilvēku.

Komanda
-------

Komandas formas tērpi (2022).
2023. gada pasaules čempionātam tika pieteikti šādi spēlētāji:

Ar  zaļu  iekrāsoti tie hokejisti, kas spēlē NHL.

| Nr. | Poz. | Spēlētājs | Klubs |
| --- | --- | --- | --- |
| 31 | V | Artūrs Šilovs | Valsts karogs: Kanāda Vankūveras "Canucks" |
| 50 | V | Kristers Gudļevskis | Valsts karogs: Zviedrija Modo Hockey |
| 74 | V | Ivars Punnenovs | Valsts karogs: Šveice Langnavas "Tigers" |
| 2 | A | Kārlis Čukste | Valsts karogs: Čehija Tršinecas "Oceláři" |
| 26 | A | Uvis Jānis Balinskis | Valsts karogs: Čehija Liberecas "Bílí Tygři" |
| 27 | A | Oskars Cibuļskis | Valsts karogs: Čehija HC Kladno |
| 29 | A | Ralfs Freibergs | Valsts karogs: Čehija HC Litvínov |
| 55 | A | Roberts Mamčics | Valsts karogs: Slovākija *HC Nové Zámky* |
| 65 | A | Arvils Bergmanis | Valsts karogs: Amerikas Savienotās Valstis Aļaskas "Nanooks" |
| 72 | A | Jānis Jaks | Valsts karogs: Čehija HC Litvínov |
| 77 | A | Kristaps Zīle | Valsts karogs: Čehija HC Litvínov |
| 94 | A | Kristiāns Rubīns | Valsts karogs: Kanāda *Calgary Wranglers* |
| 9 | U | Renārs Krastenbergs | Valsts karogs: Zviedrija Stokholmas "AIK Ishockey" |
| 13 | U | Rihards Bukarts | Valsts karogs: Austrija *EC KAC* |
| 16 | U | Kaspars Daugaviņš | Valsts karogs: Vācija Īzerlonas "Roosters" |
| 17 | U | Mārtiņš Dzierkals | Valsts karogs: Čehija *Motor České Budějovice* |
| 18 | U | Rodrigo Ābols | Valsts karogs: Zviedrija *Örebro HK* |
| 21 | U | Rūdolfs Balcers | Valsts karogs: Amerikas Savienotās Valstis Sirakjūsas "Crunch" |
| 22 | U | Toms Andersons | Valsts karogs: Šveice *HC La Chaux-de-Fonds* |
| 25 | U | Andris Džeriņš | Valsts karogs: Dānija Herningas "Blue Fox" |
| 39 | U | Georgs Golovkovs | Valsts karogs: Zviedrija *Södertälje SK* |
| 70 | U | Miks Indrašis | Valsts karogs: Vācija Švenningenes "Wild Wings" |
| 71 | U | Roberts Bukarts | Valsts karogs: Čehija *HC Vítkovice Steel* |
| 73 | U | Deniss Smirnovs | Valsts karogs: Šveice *Genève-Servette HC* |
| 85 | U | Dans Ločmelis | Valsts karogs: Zviedrija *Luleå HF* |
| 91 | U | Ronalds Ķēniņš | Valsts karogs: Šveice *Lausanne HC* |
| 95 | U | Oskars Batņa | Valsts karogs: Somija Mikeli "Jukurit" |

### Iemūžinātie numuri

Iemūžinātos numurus drīkst izmantot tikai sekojoši spēlētāji:

* **1** – Artūrs Irbe
* **7** – Kārlis Skrastiņš
* **19** – Helmuts Balderis
* **33** – Sergejs Žoltoks

### Vadība


| Persona | Dzimšanas dati | Amats |
| --- | --- | --- |
| Harijs Vītoliņš | 1968. gada 30. aprīlī (55 gadi) | galvenais treneris |
| Artis Ābols | 1973. gada 3. janvārī (51 gads) | trenera asistents |
| Artūrs Irbe | 1967. gada 2. februārī (57 gadi) | trenera asistents |
| Lauris Dārziņš | 1985. gada 28. janvārī (39 gadi) | trenera asistents |
| Raimonds Vilkoits | 1990. gada 10. aprīlī (33 gadi) | trenera asistents |
| Peteri Nummelins | 1972. gada 25. novembrī (51 gads) | trenera asistents |
| Pēteris Groms | 1979. gada 15. maijā (44 gadi) | video treneris |
| Agris Bricis | 1983. gada 10. martā (40 gadi) | ekipējuma menedžeris |
| Agnis Otvars | 1993. gada 24. aprīlī (30 gadi) | ārsts |
| Rūdolfs Kalvītis | 1994. gada 24. martā (29 gadi) | ģenerālmenedžeris |
| Aigars Kalvītis | 1966. gada 27. jūnijā (57 gadi) | prezidents |

### Visu laiku rezultatīvākie izlases spēlētāji

*Pamatraksts: Latvijas hokeja izlases spēlētāju uzskaitījums* 
Ar  zaļu  iekrāsoti tie hokejisti, kas izlases sastāvā spēlējuši pēdējo trīs gadu laikā.

| Spēlētājs | Poz | Sp | V | RP | P-ti | SM | Debija izlasē | Dalība PČ | Dalība OS |
| --- | --- | --- | --- | --- | --- | --- | --- | --- | --- |
| Leonīds Tambijevs | U | 208 | ***66*** | 84 | ***150*** | 152 | 07.11.1992. | 15 | 2 |
| Aleksandrs Kerčs | U | 155 | 59 | 75 | 134 | 192 | 07.11.1992. | 10 | 1 |
| Aleksandrs Ņiživijs | U | 227 | 39 | ***90*** | 129 | 74 | 29.11.1993. | ***16*** | 3 |
| Aigars Cipruss | U | 172 | 50 | 62 | 112 | 48 | 07.11.1992. | 12 | 2 |
| Mārtiņš Cipulis | U | 207 | 56 | 51 | 107 | 82 | 09.04.2001. | 11 | 3 |
| Miķelis Rēdlihs | U | 209 | 37 | 62 | 99 | 133 | 05.09.2003. | 13 | 3 |
| Aleksandrs Semjonovs | U | 208 | 54 | 43 | 97 | ***235*** | 07.11.1992. | 14 | 2 |
| Lauris Dārziņš | U | 145 | 51 | 44 | 95 | 96 | 07.11.2003. | 10 | 2 |
| Aleksandrs Beļavskis | U | 104 | 47 | 48 | 95 | 186 | 27.12.1992. | 9 | 1 |
| Jānis Sprukts | U | 171 | 34 | 57 | 91 | 73 | 12.04.2000. | 12 | 2 |

Izlases galvenie treneri
------------------------

| Periods | Treneris | Sp | U | N | Z | V | PTS | Uzvaras koef. |
| --- | --- | --- | --- | --- | --- | --- | --- | --- |
| 1932?–1935? | Valsts karogs: Latvija Nikolajs Kavass |  |  |  |  |  |  |  |
| 1935?–1939 | Valsts karogs: Latvija Arvīds Jurgens |  |  |  |  |  |  |  |
| 1939 | Valsts karogs: Kanāda Lerijs Māršs |  |  |  |  |  |  |  |
| 1992—1994 | Valsts karogs: Latvija Helmuts Balderis | 34 | 25 | 2 | 7 | 256:86 | 52 | 73.53 |
| 1994 | Valsts karogs: Latvija Mihails Beskašnovs | 2 | 0 | 0 | 2 | 3:6 | 0 | 0.00 |
| 1995 | Valsts karogs: Latvija Ēvalds Grabovskis | 11 | 9 | 0 | 2 | 79:25 | 18 | 81.82 |
| 1996—1999 | Valsts karogs: Latvija Leonīds Beresņevs | 56 | 36 | 7 | 13 | 275:143 | 79 | 64.29 |
| 1999—2001 | Valsts karogs: Latvija Haralds Vasiļjevs | 32 | 12 | 8 | 12 | 81:76 | 32 | 37.5 |
| 2001—2004 | Valsts karogs: Zviedrija Kurts Lindstrems | 65 | 32 | 8 | 25 | 202:161 | 72 | 49.23 |
| 2004—2006 | Valsts karogs: Latvija Leonīds Beresņevs | 32 | 25 | 3 | 14 | 112:113 | 53 | 78.13 |
| 2006 | Valsts karogs: Krievija Pjotrs Vorobjovs | 11 | 4 | 1 | 6 | 25:35 | 9 | 36.37 |
| 2006—2011 | Valsts karogs: Latvija Oļegs Znaroks | 37 | 15 | 0 | 22 | 98:126 | 41 | 40.54 |
| 2011—2014 | Valsts karogs: Kanāda Teds Nolans | 26 | 11 | 0 | 15 | 57:65 | 35 | 42.31 |
| 2014—2015 | Valsts karogs: Latvija Aleksandrs Beļavskis | 7 | 2 | 0 | 5 | 11:25 | 5 | 28.57 |
| 2015—2016 | Valsts karogs: Latvija Leonīds Beresņevs | 7 | 1 | 0 | 6 | 13:22 | 6 | 14.29 |
| 2016 | Valsts karogs: Latvija Haralds Vasiļjevs | 3 | 2 | 0 | 1 | 13:8 | 6 | 66.67 |
| 2017—2021 | Valsts karogs: Kanāda Bobs Hārtlijs | 29 | 12 | 0 | 15 | 49:63 | 41 | 41.38 |
| 2021—pašlaik | Valsts karogs: Latvija Harijs Vītoliņš | 24 | 13 | 0 | 11 | 67:57 | 36 | 54.17 |

Sasniegumi
----------

### Olimpiskās spēles

*Pamatraksts: Hokejs olimpiskajās spēlēs* 
Latvijas hokeja izlases vieta pasaules čempionātos (pēc 1993)

| Spēles | Sp | U | N | Z | GV | ZV | Treneris | Kapteinis | Rezultāts |
| --- | --- | --- | --- | --- | --- | --- | --- | --- | --- |
| *No 1920. līdz 1932. gadam nepiedalījās* |
| Valsts karogs: Vācija 1936 | 3 | 0 | 0 | 3 | 3 | 27 | Arvīds Jurgens | Leonīds Vedējs | 13 |
| *No 1948. līdz 1992. gadam nepiedalījās, atsevišķi spēlētāji iekļauti PSRS hokeja izlases sastāvā* |
| Valsts karogs: Norvēģija 1994 | *Nekvalificējās* |
|
| Valsts karogs: Japāna 1998 |
| Valsts karogs: Amerikas Savienotās Valstis 2002 | 4 | 2 | 1 | 1 | 20 | 14 | Kurts Lindstrems | Harijs Vītoliņš | 9 |
| Valsts karogs: Itālija 2006 | 5 | 0 | 1 | 4 | 11 | 29 | Leonīds Beresņevs | Kārlis Skrastiņš | 12 |
| Spēles | Sp | U | UP | ZP | Z | GV | ZV | Treneris | Kapteinis | Rezultāts |
| Valsts karogs: Kanāda 2010 | 4 | 0 | 0 | 1 | 3 | 6 | 22 | Oļegs Znaroks | Kārlis Skrastiņš | 12 |
| Valsts karogs: Krievija 2014 | 5 | 1 | 0 | 0 | 4 | 9 | 14 | Teds Nolans | Sandis Ozoliņš | 8 |
| Valsts karogs: Dienvidkoreja 2018 | *Nekvalificējās. Kvalifikācijas turnīrā — 14. vietā* |
| Valsts karogs: Ķīna 2022 | 4 | 0 | 0 | 0 | 4 | 7 | 14 | Harijs Vītoliņš | Lauris Dārziņš | 11 |
| Valsts karogs: Itālija 2026 | *TBA* |

### Pasaules čempionāts

*Pamatraksts: Pasaules čempionāts hokejā* 

| Čempionāts | Sp | U | N | Z | GV | ZV | Treneris | Kapteinis | Rezultāts |
| --- | --- | --- | --- | --- | --- | --- | --- | --- | --- |
| Valsts karogs: Francija Valsts karogs: Austrija Valsts karogs: Vācija 1930 | *Nepiedalījās* |
| Valsts karogs: Polija 1931 |
| Valsts karogs: Čehoslovākija 1933 | 4 | 1 | 0 | 3 | 3 | 9 | Nikolajs Kavass (nepiedalījās) | Arvīds Jurgens | 10 |
| Valsts karogs: Itālija 1934 | *Nepiedalījās* |
| Valsts karogs: Šveice 1935 | 5 | 1 | 0 | 4 | 11 | 25 |  ? | Leonīds Vedējs | 13 |
| Valsts karogs: Apvienotā Karaliste 1937 | *Nepiedalījās* |
| Valsts karogs: Čehoslovākija 1938 | 4 | 1 | 0 | 3 | 4 | 8 | Arvīds Jurgens | Leonīds Vedējs | 10 |
| Valsts karogs: Šveice 1939 | 3 | 1 | 0 | 2 | 6 | 21 | Lerijs Māršs | 10 |
| *No 1940. līdz 1946. gadam pasaules čempionāts netika rīkots* |
| *No 1947. līdz 1992. gadam nepiedalījās, atsevišķi spēlētāji iekļauti PSRS hokeja izlases sastāvā* |
| Valsts karogs: Slovēnija 1993 (C grupa) | 7 | 6 | 1 | 0 | 101 | 9 | Helmuts Balderis | Konstantīns Grigorjevs | 21 (1. vieta C grupā) |
| Valsts karogs: Dānija 1994 (B grupa) | 7 | 6 | 0 | 1 | 61 | 9 | 14 (2. vieta B grupā) |
| Valsts karogs: Slovākija 1995 (B grupa) | 7 | 6 | 0 | 1 | 65 | 16 | Ēvalds Grabovskis | Aleksandrs Beļavskis | 14 (2. vieta B grupā) |
| Valsts karogs: Nīderlande 1996 (B grupa) | 7 | 6 | 1 | 0 | 41 | 16 | Leonīds Beresņevs | Oļegs Znaroks | 13 (1. vieta B grupā) |
| Valsts karogs: Somija 1997 | 8 | 4 | 2 | 2 | 37 | 23 | Normunds Sējējs | 7 |
| Valsts karogs: Šveice 1998 | 6 | 3 | 1 | 2 | 21 | 18 | Oļegs Znaroks | 9 |
| Valsts karogs: Norvēģija 1999 | 6 | 2 | 0 | 4 | 24 | 22 | 11 |
| Valsts karogs: Krievija 2000 | 7 | 3 | 1 | 3 | 15 | 17 | Haralds Vasiļjevs | Harijs Vītoliņš | 8 |
| Valsts karogs: Vācija 2001 | 6 | 3 | 1 | 2 | 19 | 13 | 13 |
| Valsts karogs: Zviedrija 2002 | 6 | 1 | 0 | 5 | 11 | 18 | Kurts Lindstrems | 11 |
| Valsts karogs: Somija 2003 | 6 | 3 | 0 | 3 | 14 | 16 | 9 |
| Valsts karogs: Čehija 2004 | 7 | 2 | 2 | 3 | 12 | 14 | Sergejs Žoltoks | 7 |
| Valsts karogs: Austrija 2005 | 6 | 2 | 1 | 3 | 10 | 21 | Leonīds Beresņevs | Kārlis Skrastiņš | 9 |
| Valsts karogs: Latvija 2006 | 6 | 2 | 1 | 3 | 12 | 24 | Pjotrs Vorobjovs | Aleksandrs Semjonovs | 10 |
| Čempionāts | Sp | U | UP | ZP | Z | GV | ZV | Treneris | Kapteinis | Rezultāts |
| Valsts karogs: Krievija 2007 | 6 | 2 | 0 | 1 | 3 | 20 | 22 | Oļegs Znaroks | Rodrigo Laviņš | 13 |
| Valsts karogs: Kanāda 2008 | 6 | 2 | 0 | 0 | 4 | 11 | 19 | 11 |
| Valsts karogs: Šveice 2009 | 7 | 2 | 2 | 0 | 3 | 15 | 23 | Kārlis Skrastiņš | 7 |
| Valsts karogs: Vācija 2010 | 6 | 2 | 0 | 0 | 4 | 15 | 18 | Herberts Vasiļjevs | 11 |
| Valsts karogs: Slovākija 2011 | 6 | 2 | 0 | 2 | 2 | 18 | 19 | 13 |
| Valsts karogs: Somija Valsts karogs: Zviedrija 2012 | 7 | 2 | 0 | 0 | 5 | 11 | 19 | Teds Nolans | Jānis Sprukts | 10 |
| Valsts karogs: Zviedrija Valsts karogs: Somija 2013 | 7 | 2 | 0 | 1 | 4 | 14 | 25 | Lauris Dārziņš | 11 |
| Valsts karogs: Baltkrievija 2014 | 7 | 3 | 0 | 0 | 4 | 20 | 24 | Herberts Vasiļjevs | 11 |
| Valsts karogs: Čehija 2015 | 7 | 0 | 2 | 1 | 4 | 11 | 25 | Aleksandrs Beļavskis | Kaspars Daugaviņš | 13 |
| Valsts karogs: Krievija 2016 | 7 | 1 | 0 | 3 | 3 | 13 | 22 | Leonīds Beresņevs | 13 |
| Valsts karogs: Vācija Valsts karogs: Francija 2017 | 7 | 3 | 0 | 1 | 3 | 14 | 18 | Bobs Hārtlijs | 10 |
| Valsts karogs: Dānija 2018 | 8 | 3 | 1 | 2 | 2 | 18 | 19 | Roberts Bukarts | 8 |
| Valsts karogs: Slovākija 2019 | 7 | 3 | 0 | 0 | 4 | 21 | 20 | Lauris Dārziņš | 10 |
| *2020. gada pasaules čempionāts tika atcelts* |
| Valsts karogs: Latvija 2021 | 7 | 2 | 0 | 3 | 2 | 15 | 16 | Bobs Hārtlijs | Kaspars Daugaviņš | 11 |
| Valsts karogs: Somija 2022 | 7 | 2 | 1 | 0 | 4 | 13 | 19 | Harijs Vītoliņš | Rodrigo Ābols | 10 |
| Valsts karogs: SomijaValsts karogs: Latvija2023 | 10 | 4 | 3 | 0 | 3 | 30 | 25 | Kaspars Daugaviņš | 03 ﻿3 |

### Eiropas čempionāts

| Spēles | Sp | U | N | Z | GV | ZV | Treneris | Kapteinis | Rezultāts |
| --- | --- | --- | --- | --- | --- | --- | --- | --- | --- |
| *No 1910. līdz 1929. gadam nepiedalījās* |
| Valsts karogs: Vācija 1932 | 4 | 1 | 0 | 3 | 5 | 13 |  ? |  ? | 8 |

Sāncensība
----------

*Atjaunots 2023. gada 28. maijā*.

| Pretinieks | Sp | U | N | Z | GV | ZV | VS |
| --- | --- | --- | --- | --- | --- | --- | --- |
|
| Flag of Austrija Austrija | 23 | 19 | 0 | 4 | 92 | 52 | +40 |
| Flag of Baltkrievija Baltkrievija | 40 | 19 | 3 | 18 | 106 | 97 | +9 |
| Flag of Beļģija Beļģija | 2 | 2 | 0 | 0 | 31 | 4 | +27 |
| Flag of Kanāda Kanāda | 23 | 1 | 1 | 21 | 28 | 119 | -91 |
| Flag of Ķīna Ķīna | 1 | 1 | 0 | 0 | 22 | 0 | +22 |
| Flag of Čehija Čehija | 19 | 1 | 1 | 17 | 34 | 66 | −32 |
| *Flag of Čehoslovākija Čehoslovākija* | 2 | 0 | 0 | 2 | 0 | 16 | −16 |
| Flag of Dānija Dānija | 36 | 23 | 0 | 13 | 124 | 87 | +37 |
| Flag of Igaunija Igaunija | 5 | 5 | 0 | 0 | 32 | 6 | +26 |
| Flag of Somija Somija | 31 | 4 | 2 | 25 | 57 | 122 | −65 |
| Flag of Francija Francija | 52 | 32 | 4 | 16 | 176 | 108 | +68 |
| Flag of Vācija Vācija | 40 | 13 | 4 | 23 | 90 | 103 | -13 |
| Flag of Apvienotā Karaliste Lielbritānija | 11 | 6 | 1 | 4 | 44 | 39 | +5 |
| Flag of Ungārija Ungārija | 6 | 4 | 1 | 1 | 31 | 12 | +19 |
| Flag of Izraēla Izraēla | 1 | 1 | 0 | 0 | 32 | 0 | +32 |
| Flag of Itālija Itālija | 19 | 14 | 1 | 4 | 71 | 30 | +41 |
| Flag of Japāna Japāna | 13 | 12 | 0 | 1 | 79 | 26 | +53 |
| Flag of Kazahstāna Kazahstāna | 14 | 9 | 0 | 5 | 52 | 31 | +21 |
| Flag of Lietuva Lietuva | 5 | 5 | 0 | 0 | 45 | 2 | +43 |
| Flag of Nīderlande Nīderlande | 6 | 6 | 0 | 0 | 45 | 6 | +39 |
| Flag of Ziemeļkoreja Ziemeļkoreja | 1 | 1 | 0 | 0 | 4 | 0 | +4 |
| Flag of Norvēģija Norvēģija | 40 | 24 | 0 | 16 | 130 | 108 | +22 |
| Flag of Polija Polija | 20 | 15 | 0 | 5 | 67 | 46 | +21 |
| Flag of Rumānija Rumānija | 8 | 6 | 0 | 2 | 49 | 7 | +42 |
| Flag of Krievija Krievija | 22 | 6 | 1 | 15 | 38 | 83 | −45 |
| Flag of Slovākija Slovākija | 34 | 10 | 2 | 22 | 71 | 114 | -43 |
| Flag of Slovēnija Slovēnija | 12 | 10 | 0 | 2 | 40 | 21 | +19 |
| Flag of Dienvidkoreja Dienvidkoreja | 3 | 3 | 0 | 0 | 38 | 2 | +36 |
| Flag of Zviedrija Zviedrija | 28 | 3 | 1 | 24 | 48 | 113 | −65 |
| Flag of Šveice Šveice | 39 | 9 | 3 | 27 | 72 | 119 | -47 |
| Flag of Ukraina Ukraina | 19 | 13 | 1 | 5 | 62 | 48 | +14 |
| Flag of Amerikas Savienotās Valstis ASV | 18 | 4 | 2 | 12 | 35 | 55 | −20 |
| *Flag of Dienvidslāvija Dienvidslāvija* | 2 | 2 | 0 | 0 | 10 | 0 | +10 |
| Kopā | 594 | 282 | 28 | 284 | 1 855 | 1 642 | +213 |

Formas tērpi
------------

* 1996-2005 IIHF formas tērps1996-2005 IIHF formas tērps
* Bijušais IIHF formas tērpsBijušais IIHF formas tērps
* 2014 ziemas olimpisko spēļu formas tērps2014 ziemas olimpisko spēļu formas tērps
* 2018–2021 IIHF formas tērps2018–2021 IIHF formas tērps
* 2022 ziemas olimpisko spēļu formas tērps2022 ziemas olimpisko spēļu formas tērps

Atsauces
--------

1. ↑
2. ↑  «Canada Tops World Ranking» (angļu). IIHF. Skatīts: 2023. gada 29. maijā.
3. ↑
4. ↑  «Komandas Rezultāti Statistika - DELFI». *www.delfi.lv*.
5. ↑  «Latvijas mūris Šilovs atzīts par pasaules čempionāta MVP». *Sportacentrs.com* (latviešu). 2023-05-28. Skatīts: 2023-05-28.
6. ↑  «Video: Hokejistu atgriešanās: zemais lidojums, ūdens salūts, "Prāta vētra" un tautas mīlestība». *Sportacentrs.com* (latviešu). 2023-05-29. Skatīts: 2023-05-29.
7. ↑  hockeyfans.ch, Lettland mit Druck, Enthusiasmus, Zwist und Trauer Arhivēts 2009. gada 5. maijā, *Wayback Machine* vietnē.
8. ↑  For Latvians, hockey is a religion[novecojusi saite] (angliski)
9. ↑  «Latvijas hokeja izlasi pie Brīvības pieminekļa sagaida desmitiem tūkstoši cilvēku». *tv3.lv* (latviešu). Skatīts: 2023-05-29.
10. ↑  «LHF iemūžina Žoltoka 33. Numuru un godina viņa piemiņu». 2019. gada 24. aprīlis.
11. ↑  «Prāga 1933. Latvijas izlases pirmais pasaules čempionāts». *lhf.lv* (latviešu). Skatīts: 2021-08-31.
12. ↑  «Latvia - National Teams of Ice Hockey». *nationalteamsoficehockey.com* (en-US). 2016-08-07. Skatīts: 2023-05-18.

Piezīmes
--------

**^** **PSRS** hokeja izlases spēlētāji no Latvijas PSR:

* Harijs Mellups (1948)
* Helmuts Balderis (1976—83)
* Vitālijs Samoilovs (1987—88)
* Artūrs Irbe (1989—90)

Skatīt arī
----------

* Latvijas sieviešu hokeja izlase
* Latvijas hokeja izlases spēlētāju uzskaitījums

Ārējās saites
-------------


|  |  |
| --- | --- |
| Portal icon | Hokeja portāls |
| Portal icon | Latvijas portāls |
|

* Latvijas Hokeja federācijas oficiālā mājaslapa
* IIHF profils (angliski)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Latvijas hokeja izlase |
| --- |
|  |
| 1932—1940 | 
* 1932
* 1933
* 1934
* 1935
* 1936
* 1937
* 1938
* 1939
* 1940

 |
|  |
| 1992—2000 | 
* 1992
* 1993
* 1994
* 1995
* 1996
* 1997
* 1998
* 1999
* 2000

 |
|  |
| 2001—2010 | 
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010

 |
|  |
| 2011—2020 | 
* 2011
* 2012
* 2013
* 2014
* 2015
* 2016
* 2017
* 2018
* 2019
* ~~2020~~

 |
|  |
| 2021—pašlaik | 
* 2021
* 2022
* 2023
* *2024*

 |

 |

|  |  |  |  |
| --- | --- | --- | --- |
| 

| * s
* d
* l
Latvijas hokeja izlase — 2023. gada Pasaules čempionāts — 3. vieta |
| --- |
|  |
| 
* 2 Čukste
* 9 Krastenbergs
* 13 Ri. Bukarts
* 16 Daugaviņš
* 17 Dzierkals
* 18 Ābols
* 21 Balcers
* 22 Andersons
* 25 Džeriņš
* 26 Balinskis
* 27 Cibuļskis
* 29 Freibergs
* 31 Šilovs
* 39 Golovkovs
* 50 Gudļevskis
* 55 Mamčics
* 65 Bergmanis
* 70 Indrašis
* 71 Ro. Bukarts
* 72 Jaks
* 73 Smirnovs
* 74 Punnenovs
* 77 Zīle
* 85 Ločmelis
* 91 Ķēniņš
* 94 Rubīns
* 95 Batņa
* Galvenais treneris Harijs Vītoliņš

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Latvija Latvijas sportisti 2022. gada ziemas olimpiskajās spēlēs |
| --- |
|  |
| Norises vieta — Valsts karogs: Ķīna Pekina, Ķīna (2022. gada ziemas olimpiskās spēles) |
|  |
|  Ātrslidošana | 
* Haralds Silovs

 |
|  |
|  Biatlons | 
* Baiba Bendika

 |
|  |
|  Bobslejs | 
* Emīls Cipulis
* Oskars Ķibermanis
* Matīss Miknis
* Edgars Nemme
* Dāvis Spriņģis

 |
|  |
|  Daiļslidošana | 
* Deniss Vasiļjevs

 |
|  |
|  Distanču slēpošana | 

|  |  |
| --- | --- |
| Vīrieši | 
* Roberts Slotiņš
* Raimo Vīgants

 |
|  |
| Sievietes | 
* Kitija Auziņa
* Baiba Bendika
* Patrīcija Eiduka
* Samanta Krampe
* Estere Volfa

 |

 |
|  |
|  Hokejs | 
* Latvijas hokeja izlase — Rodrigo Ābols
* Toms Andersons
* Uvis Jānis Balinskis
* Oskars Batņa
* Rihards Bukarts
* Oskars Cibuļskis
* Kaspars Daugaviņš
* Lauris Dārziņš
* Mārtiņš Dzierkals
* Andris Džeriņš
* Ralfs Freibergs
* Kristers Gudļevskis
* Miks Indrašis
* Jānis Jaks
* Nikolajs Jeļisejevs
* Jānis Kalniņš
* Mārtiņš Karsums
* Renārs Krastenbergs
* Artūrs Kulda
* Ronalds Ķēniņš
* Roberts Mamčics
* Gints Meija
* Patriks Ozols
* Ivars Punnenovs
* Nauris Sējējs
* Deniss Smirnovs
* Kristaps Zīle

 |
|  |
|  Kalnu slēpošana | 

|  |  |
| --- | --- |
| Vīrieši | 
* Miks Zvejnieks

 |
|  |
| Sievietes | 
* Liene Bondare

 |

 |
|  |
|  Kamaniņu braukšana | 

|  |  |
| --- | --- |
| Vīrieši | 
* Kristers Aparjods
* Gints Bērziņš
* Mārtiņš Bots
* Artūrs Dārznieks
* Roberts Plūme
* Andris Šics
* Juris Šics

 |
|  |
| Sievietes | 
* Kendija Aparjode
* Elīza Tīruma
* Elīna Ieva Vītola

 |

 |
|  |
|  Skeletons | 

|  |  |
| --- | --- |
| Vīrieši | 
* Martins Dukurs
* Tomass Dukurs

 |
|  |
| Sievietes | 
* Endija Lāsma Tērauda

 |

 |
|  |
|  Šorttreks | 
* Roberts Krūzbergs
* Reinis Bērziņš

 |
|  |
|  Ziemeļu divcīņa | 
* Markuss Vinogradovs

 |
|  |
| **Karognesēji:** Atklāšanas ceremonija — Lauris Dārziņš (hokejs) un Elīza Tīruma (kamaniņu braukšana) |

 |

|  |  |  |  |  |  |
| --- | --- | --- | --- | --- | --- |
| 

| * s
* d
* l
Latvijas nacionālās sporta izlases |
| --- |
|  |
| 
* Basketbols
	+ vīrieši
	+ sievietes
* Beisbols
* Bendijs
* Biatlons
* Florbols
	+ vīrieši
	+ sievietes
* Futbols
	+ vīrieši
	+ sievietes
* Hokejs
	+ vīrieši
	+ sievietes
* Krikets
* Lakross
	+ vīrieši
	+ sievietes
* Pludmales futbols
* Rokasbumba
	+ vīrieši
	+ sievietes
* Regbijs-7
* Regbijs-13
* Regbijs-15
* Spīdvejs
* Telpu futbols
* Teniss
	+ vīrieši
	+ sievietes
* Volejbols
	+ vīrieši
	+ sievietes

 |
|  |
| 
* Olimpiskās spēles
* Paraolimpiskās spēles

 |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Nacionālo vīriešu hokeja izlašu saraksts |
| --- |
|  |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|     | 

Flag of Alžīrija Alžīrija
Flag of Andora Andora
Flag of Apvienotie Arābu Emirāti Apvienotie Arābu Emirāti
Flag of Argentīna Argentīna
Flag of Armēnija Armēnija
Flag of Amerikas Savienotās Valstis ASV
Flag of Austrālija Austrālija
Flag of Austrija Austrija
Flag of Baltkrievija Baltkrievija
Flag of Beļģija Beļģija
Flag of Bosnija un Hercegovina Bosnija un Hercegovina
Flag of Bahreina Bahreina

 | 

Flag of Brazīlija Brazīlija
Flag of Bulgārija Bulgārija
Flag of Čehija Čehija
Flag of Čīle Čīle
Flag of Dānija Dānija
Flag of Dienvidāfrika Dienvidāfrika
Flag of Dienvidkoreja Dienvidkoreja
Flag of Filipīnas Filipīnas
Flag of Francija Francija
Flag of Gruzija Gruzija
Flag of Grieķija Grieķija
Flag of Honkonga Honkonga

 | 

Flag of Horvātija Horvātija
Flag of Igaunija Igaunija
Flag of Indija Indija
Flag of Indonēzija Indonēzija
Flag of Irāna Irāna
Flag of Īrija Īrija
Flag of Islande Islande
Flag of Itālija Itālija
Flag of Izraēla Izraēla
Flag of Japāna Japāna
Flag of Jamaika Jamaika
Flag of Jaunzēlande Jaunzēlande

 | 

Flag of Kanāda Kanāda
Flag of Katara Katara
Flag of Kazahstāna Kazahstāna
Flag of Kirgizstāna Kirgizstāna
Flag of Kolumbija Kolumbija
Flag of Kuveita Kuveita
Flag of Ķīna Ķīna
Flag of Krievija Krievija
Flag of Libāna Libāna
Flag of Latvija Latvija
Flag of Apvienotā Karaliste Lielbritānija
Flag of Lietuva Lietuva

 | 

Flag of Lihtenšteina Lihtenšteina
Flag of Luksemburga Luksemburga
Flag of Makao Makao
Flag of Malaizija Malaizija
Flag of Meksika Meksika
Flag of Mongolija Mongolija
Flag of Maroka Maroka
Flag of Namībija Namībija
Flag of Nīderlande Nīderlande
Flag of Norvēģija Norvēģija
Flag of Omāna Omāna
Flag of Polija Polija

 | 

Flag of Portugāle Portugāle
Flag of Puertoriko Puertoriko
Flag of Rumānija Rumānija
Flag of Saūda Arābija Saūda Arābija
Flag of Serbija Serbija
Flag of Singapūra Singapūra
Flag of Slovākija Slovākija
Flag of Slovēnija Slovēnija
Flag of Somija Somija
Flag of Spānija Spānija
Flag of Šveice Šveice
Flag of Ķīnas Republika Taivāna

 | 

Flag of Taizeme Taizeme
Flag of Tunisija Tunisija
Flag of Turcija Turcija
Flag of Turkmenistāna Turkmenistāna
Flag of Ukraina Ukraina
Flag of Ungārija Ungārija
Flag of Uzbekistāna Uzbekistāna
Flag of Vācija Vācija
Flag of Venecuēla Venecuēla
Flag of Ziemeļkoreja Ziemeļkoreja
Flag of Ziemeļmaķedonija Ziemeļmaķedonija
Flag of Zviedrija Zviedrija

 |

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 305096851

 |

 |